
ఐక్యరాజ్య సమితి : భారతదేశంపై ఐక్యరాజ్య సమితి (ఐరాస) ప్రశంసల జల్లు కురిపించింది. శాంతి పరిరక్షణ, వాతావరణ మార్పులు, సుస్థిర అభివృద్ధి వంటి లక్ష్యాల సాధనకు ఐరాసకు భారతదేశం విశేషంగా సహకరిస్తోందని పేర్కొంది.భారతదేశ విదేశాంగ మంత్రి సుష్మా స్వరాజ్ శనివారం ఐరాస సెక్రటరీ జనరల్ ఆంటోనియో గుటెరస్తో సమావేశమయ్యారు. ఆమె ఐరాస సాధారణ సభలో ప్రసంగించిన అనంతరం ఈ భేటీ జరిగింది. గుటెరస్ మాట్లాడుతూ ఐరాసకు భారతదేశం అందిస్తున్న సహకారాన్ని ప్రశంసించారని గుటెరస్ కార్యాలయం విడుదల చేసిన ప్రకటన పేర్కొంది. సుస్థిర అభివృద్ధి, శాంతి పరిరక్షక కార్యకలాపాలు, వాతావరణ మార్పులపై చర్యలు, సుస్థిర అభివృద్ధి లక్ష్యాల వంటి ఐరాస లక్ష్యాల సాధనకు భారతదేశం ప్రశంసనీయ కృషి చేస్తోందని గుటెరస్ అన్నారని తెలిపింది.ఈ భేటీలో భారతదేశ విదేశాంగ శాఖ సహాయ మంత్రి ఎం జే అక్బర్, విదేశాంగ కార్యదర్శి ఎస్ జైశంకర్, ఐరాసలో భారతదేశ శాశ్వత ప్రతినిథి సయ్యద్ అక్బరుద్దీన్ కూడా పాల్గొన్నారు.

aikyarajya samiti : bharatadesampai aikyarajya samiti (airasa) prasamsala jallu kuripinchindi. saanti parirakshana, vaataavarana maarpulu, susthira abhivruddhi vanti lakshyala saadhanaku airasaku bharatadesam visaeshamgaa sahakaristondani perkondi.bharatadesa videsaanga mantri sushma swaraj sanivaaram airasa secretery janaral antonio guterasto samavesamayyaru. aame airasa saadhaarana sabhalo prasanginchina anantaram ee bheti jarigindi. guterus maatlaadutuu airasaku bharatadesam andistunna sahakaaraanni prasamsinchaarani guterus kaaryaalayam vidudala chesina prakatana perkondi. susthira abhivruddhi, saanti parirakshaka kaaryakalaapaalu, vaataavarana maarpulapai charyalu, susthira abhivruddhi lakshyala vanti airasa lakshyala saadhanaku bharatadesam prasamsaneeya krushi chestondani guterus annarani telipindi.ee bhetilo bharatadesa videsaanga saakha sahaya mantri em jee akbar, videsaanga kaaryadarsi es jaisankar, airasalo bharatadesa saashwata pratinithi sayyad akbaruddin kuudaa paalgonnaaru.